शीर्षक: कोरोना व्हायरस : मुंबईसह महाराष्ट्राच्या लॉकडाऊनला उशीर होतोय का?\nवरील काल्पनिक लेखाचे शीर्षक दिल्यास, लेखाची कल्पना करा.\n
पण हा संसर्ग भारतासारख्या दाट लोकसंख्येच्या प्रांतात नियंत्रणाबाहेर जाऊ नये म्हणून वेळीच लॉकडाऊन सारखी पावलं उपाय म्हणून उचलली जावीत अशी चर्चा सुरू झाली आहे. 

पण देशात सर्वाधिक कोरोना व्हायरस पॉझिटिव्ह रुग्ण सापडून आणि दोन जणांचा मृत्यू होऊनही महाराष्ट्रानं अद्याप हा निर्णय घेतलेला नाही. महाराष्ट्रात संपूर्ण लॉकडाऊन करण्याएवढी स्थिती गंभीर नाही आहेहे म्हणून सरकार हा निर्णय घेत नाही की अन्य काही कारणं आहेत? 

राज्यातल्या शाळा आणि महाविद्यालयं यापूर्वीच बंद करण्यात आली आहे. पण खाजगी आणि सरकारी सगळी कार्यालयं अद्याप सुरु आहे. सरकारच्या सल्ल्यावरून आणि स्वत:हून खबरदारी म्हणून अनेक खाजगी कंपन्यांनी आपल्या कर्मचाऱ्यांना 'वर्क फ्रॉम होम' करायला सांगितलं आहे.

सार्वजनिक कार्यक्रम रद्द झालेत. तीर्थस्थानं, पर्यटन स्थळं बंद करण्यात आली आहेत. पण रस्त्यांवरची गर्दी कमी झाली असली तरी संपली नाही. सरकार अद्यापही नागरिकांकडून स्वयंशिस्तीची अपेक्षा करतंय. लोकल ट्रेन्स किंवा बसेस बंद करण्यात येणार नसल्याचंही सरकारनं म्हटलं आहे.

"गर्दी जर ओसरली नाही तर नाईलाजानं आम्हाला काही कठीण पावलं उचलावी लागतील. ती कठोर पावलं उचलण्याची आमची इच्छा नाही,"असं उद्धव ठाकरेंनी पत्रकार परिषदेत वारंवार म्हटलं. पण प्रश्न हाच आहे की सरकार अद्याप ती कठोर पावलं का उचलंत नाही?  सरकार अद्याप लॉकडाऊनचा पर्याय का स्वीकारत नाहीये? 

लॉकडाऊन करावा किंवा न करावा याबद्दल मतं मतांतरं आहे. आम्ही या निर्णय प्रक्रियेत काम केलेल्या अनेक तज्ज्ञांशी बोललो. राज्य सरकार रोज दिवसभरत आढावा बैठका घेऊन परिस्थिती नियंत्रणात ठेवण्याचा प्रयत्न करत आहे. पण सरकारमध्ये आणि प्रशासनामध्येही लॉकडाऊनवरून विरुद्ध मतं असल्याचं समजतं आहे. त्यामुळेच सरकारी कार्यालयंही सात दिवस बंद ठेवण्याचा निर्णय चर्चेला येऊनही झाला नाही. 

"सल्ले देणारे अनेक आहेत, पण राज्य सरकार योग्य वेळेस योग्य निर्णय घेईल," असं राज्य सरकारमधल्या एका वरिष्ठ मंत्र्यानं नाव व छापण्याच्या अटीवर सांगितलं. 

"अनेक जणं घरून काम करताहेत, पण हॉटेल्स चालू आहेत, लोक बाहेर जाऊन जेवताहेत. जर त्यांना घरीच डांबलं तर कोण जेवण पुरवणार आहे? ते आपल्याला शक्य आहे का? मुंबई 50 टक्के जनता ही कॉमन टॉयलेट वापरते. त्यांचं काय करणार आहात? बसेस आणि ट्रेन बंद ठेवल्या बळजबरीनं तर हातावर पोट असणाऱ्यांचं काय होईल? कायदा आणि सुव्यवस्थेचा प्रश्न...